Document ID: 32007R1277

KOMMISSIONENS FORORDNING (EF) Nr. 1277/2007
af 29. oktober 2007
om ændring af forordning (EF) nr. 1438/2003 om gennemførelsesbestemmelser til EF's flådepolitik som fastsat i kapitel III i Rådets forordning (EF) nr. 2371/2002
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 11, stk. 5, artikel 12, stk. 2, artikel 13, stk. 2, og artikel 14, stk. 2,
under henvisning til traktaten om Bulgariens og Rumæniens tiltrædelse,
under henvisning til akten vedrørende Bulgariens og Rumæniens tiltrædelse, særlig artikel 56, og
ud fra følgende betragtninger:
(1)
I Kommissionens forordning (EF) nr. 1438/2003 (2) fastsættes gennemførelsesbestemmelser til kapitlet om EF's flådepolitik i forordning (EF) nr. 2371/2002, særlig vedrørende anvendelsen af artikel 11, 12, 13 og 14.
(2)
Den 28. juli 2007 er artikel 11 i forordning (EF) nr. 2371/2002 ændret ved forordning (EF) nr. 865/2007 således, at medlemsstaterne må genopbygge 4 % af den gennemsnitlige årlige tonnage, der er ophugget med offentlig støtte fra den 1. januar 2003 til den 31. december 2006, og 4 % af den tonnage, der er ophugget med offentlig støtte fra den 1. januar 2007.
(3)
Den 28. juli 2007 er bestemmelserne i artikel 13 i forordning (EF) nr. 2371/2002 ændret for at tage højde for kravet, jf. artikel 25, stk. 3, litra b) og c), i Rådets forordning (EF) nr. 1198/2006 (3) om, at den nye motor har mindst 20 % lavere maskineffekt end den gamle, som er erstattet med offentlig støtte; dette gælder dog ikke udskiftning af motorer i forbindelse med kystfiskeri af mindre omfang, jf. definitionen i denne forordning. Endvidere er en overgangsordning, hvorved en begrænsning på 3 % af den samlede kapacitet kobles sammen med enhver offentlig støtte til flådefornyelse, der finder sted efter indførelsen af den nye fælles fiskeripolitik og indtil udgangen af 2004, ikke længere gældende.
(4)
Efter at alle fiskefartøjer er opmålt, kan tilpasningsreglen afskaffes for så vidt angår virkningen af denne opmåling for referenceniveauet i tonnage; den bør dog bibeholdes af hensyn til en streng anvendelse af tilgangs-/afgangsordningen målt på tonnage.
(5)
Der er behov for at ændre den eksisterende undtagelse fra tilgangs-/afgangsordningen for de fartøjer, som tilgik flåden fra den 1. januar 2003 eller fra tiltrædelsesdatoen for de lande, som tiltrådte senere, på grundlag af en administrativ afgørelse, der er vedtaget henholdsvis inden den 1. januar 2003 eller inden tiltrædelsesdatoen. Denne revision åbner mulighed for at undtage fartøjer, hvis optagelse i flåden ganske vist er i overensstemmelse med den nationale lovgivning og fællesskabslovgivningen inden tiltrædelsen eller den administrative afgørelse, men som ikke kunne få gavn af overgangsforanstaltningerne, fordi den treårige overgangsperiode var for kort.
(6)
Bulgarien og Rumænien tiltrådte Fællesskabet den 1. januar 2007, og derfor bør bestemmelserne i forordning (EF) nr. 1438/2003 tilpasses.
(7)
Forordning (EF) nr. 1438/2003 bør derfor ændres.
(8)
Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
I forordning (EF) nr. 1438/2003 foretages følgende ændringer:
1)
I artikel 2 foretages følgende ændringer:
a)
Nr. 1 affattes således:
»1.
»GTa1« eller »den samlede tonnage for fartøjer, der er fragået flåden med offentlig støtte ydet mellem den 1. januar 2003 og den 31. december 2006«: den flådetonnage, der udtages med offentlig støtte mellem den 1. januar 2003 og den 31. december 2006. I beregningsformlen for referenceniveauet for tonnage i artikel 4 indgår denne værdi kun med den kapacitetsmængde, som går ud over den tonnagereduktion, der er nødvendig for at overholde referenceniveauerne i henhold til artikel 12, stk. 1, i forordning (EF) nr. 2371/2002.
For nye medlemsstaters vedkommende forstås ved »GTa1« eller »den samlede tonnage for fartøjer, der er fragået flåden med offentlig støtte ydet mellem den 1. januar 2003 og den 31. december 2006«: den samlede tonnage for fartøjer, som er fragået flåden med offentlig støtte mellem den 1. januar 2003 og den 31. december 2006«.
b)
Nr. 3 affattes således:
»3.
»GTa2« eller »den samlede tonnage for fartøjer, der er fragået flåden med offentlig støtte ydet efter den 31. december 2006«: den samlede tonnage for fartøjer, som er fragået flåden med offentlig støtte mellem den 1. januar 2007 og den dato, for hvilken GTt er beregnet. I beregningsformlen for referenceniveauet for tonnage i artikel 4 indgår denne værdi kun med den kapacitetsmængde, som går ud over den tonnagereduktion, der er nødvendig for at overholde referenceniveauerne i henhold til artikel 12, stk. 1, i forordning (EF) nr. 2371/2002«.
c)
Nr. 11 affattes således:
»11.
»ny medlemsstat«: en medlemsstat, som tiltrådte Fællesskabet efter den 1. januar 2003«
d)
Følgende indsættes som nr. 12:
»12.
»kWr« eller »den samlede maskineffekt af motorer, der udskiftes med offentlig støtte på betingelse af en effektreduktion«: den samlede maskineffekt af motorer, der udskiftes med offentlig støtte efter den 31. december 2006 i henhold til bestemmelserne i artikel 25, stk. 3, litra b) og c), i Rådets forordning (EF) nr. 1198/2006 (4).
2)
Artikel 4 affattes således:
»Artikel 4
Overvågning af referenceniveauer
1. Med forbehold af artikel 5 skal referenceniveauet i tonnage for hver medlemsstat med undtagelse af nye medlemsstater på ethvert givet tidspunkt efter 1. januar 2003 (R(GT)t) være lig med det referenceniveau for den pågældende medlemsstat, som er anført i bilag I for den 1. januar 2003 (R(GT)03):
a)
nedsat med
i)
99 % af den samlede tonnage for fartøjer, der er fragået flåden med offentlig støtte ydet mellem den 1. januar 2003 og den 31. december 2006 (GTa1)
ii)
96 % af den samlede tonnage for fartøjer, der er fragået flåden med offentlig støtte ydet efter den 31. december 2006 (GTa2)
b)
og forhøjet med de samlede tonnageforøgelser, der er indrømmet i henhold til artikel 11, stk. 5, i forordning (EF) nr. 2371/2002 (GTs).
Disse referenceniveauer bestemmes efter følgende formel:
R(GT)t = R(GT)03 - 0,99 GTa1 - 0,96 GTa2 + GTS
Når ny fiskerikapacitet tilgår flåden i overensstemmelse med bestemmelserne i artikel 13, stk. 1, litra b), nr. ii), i forordning (EF) nr. 2371/2002, nedsættes de i andet stykke nævnte referenceniveauer med 35 % af den samlede tonnage for fartøjer på over 100 GT, der tilgår flåden med offentlig støtte ydet efter den 31. december 2002, (GT100), i overensstemmelse med følgende formel:
R(GT)t = R(GT)03 - 0,99 GTa1 - 0,96 GTa2 - 0,35 GT100 + GTS
2. For hver medlemsstat med undtagelse af nye medlemsstater skal referenceniveauet i maskineffekt på ethvert givet tidspunkt efter 1. januar 2003 (R(kW)t) være lig med det referenceniveau for den pågældende medlemsstat, som er anført i bilag I pr. 1. januar 2003 (R(kW)03), nedsat med den samlede maskineffekt for fartøjer, der er fragået flåden med offentlig støtte ydet efter den 31. december 2002 (kWa), og 20 % af den samlede maskineffekt af motorer, der udskiftes med offentlig støtte på betingelse af en effektreduktion (kWr).
Disse referenceniveauer bestemmes efter følgende formel:
R(kW)t = R(kW)03 - kWa - 0,2 kWr
Når ny fiskerikapacitet tilgår flåden i overensstemmelse med bestemmelserne i artikel 13, stk. 1, litra b), nr. ii), i forordning (EF) nr. 2371/2002, nedsættes de i andet stykke omhandlede referenceniveauer med 35 % af den samlede maskineffekt for fartøjer på over 100 GT, der tilgår flåden med offentlig støtte ydet efter den 31. december 2002, (kW100), i overensstemmelse med følgende formel:
R(kW)t = R(kW)03 - kWa - 0,2 kWr - 0,35 kW100«.
3)
Artikel 5 udgår.
4)
Artikel 6 affattes således:
»Artikel 6
Flådens fiskerikapacitet den 1. januar 2003
Undtagen for de nye medlemsstater bestemmes fiskerikapaciteten ved anvendelsen af artikel 7 i tonnage (GT03) og maskineffekt (kW03) pr. 1. januar 2003 i henhold til bilag II under hensyntagen til tilgange af fartøjer baseret på en administrativ afgørelse truffet af den pågældende medlemsstat i perioden 1. januar 1998 til 31. december 2002 efter den på det pågældende tidspunkt gældende lovgivning og navnlig i overensstemmelse med den nationale tilgangs-/afgangsordning meddelt Kommissionen i henhold til artikel 6, stk. 2, i beslutning 97/413/EF (5), som finder sted senest fem år efter datoen for den administrative afgørelse.
5)
Artikel 6a affattes således:
»Artikel 6a
Fiskerikapaciteten for de nye medlemsstaters flåder på tiltrædelsesdatoen
For de nye medlemsstater bestemmes fiskerikapaciteten ved anvendelsen af artikel 7a i tonnage (GTacc) og maskineffekt (kWacc) på tiltrædelsesdatoen i henhold til bilag III under hensyntagen til tilgange af fartøjer baseret på en administrativ afgørelse truffet af den pågældende medlemsstat op til fem år inden tiltrædelsesdatoen, og som finder sted senest fem år efter datoen for denne administrative afgørelse.«
6)
Artikel 7 affattes således:
»Artikel 7
Overvågning af til- og afgange
1. I henhold til artikel 13 i forordning (EF) nr. 2371/2002 sørger hver medlemsstat med undtagelse af nye medlemsstater for, at fiskerikapaciteten i tonnage (GTt) til enhver tid er lig med eller mindre end fiskerikapaciteten pr. 1. januar 2003 (GT03)
a)
nedsat med:
i)
99 % af den samlede tonnage for fartøjer, der er fragået flåden med offentlig støtte ydet mellem den 1. januar 2003 og den 31. december 2006 (GTa1)
ii)
96 % af den samlede tonnage for fartøjer, der er fragået flåden med offentlig støtte ydet efter den 31. december 2006 (GTa2)
iii)
35 % af den samlede tonnage for fartøjer på over 100 GT, der er tilgået flåden med offentlig støtte ydet efter den 31. december 2002 (GT100)
b)
og forhøjet med
i)
de samlede tonnageforøgelser, der er indrømmet i henhold til artikel 11, stk. 5, i forordning (EF) nr. 2371/2002 (GTS)
ii)
resultatet af ommålingen af flåden (Δ(GT-GRT)).
Hver medlemsstat sørger for, at følgende formel følges:
GTt ≤ GT03 - 0,99 GTa1 - 0,96 GTa2 - 0,35 GT100 + GTS + Δ(GT-GRT)
2. I henhold til artikel 13 i forordning (EF) nr. 2371/2002 sørger hver medlemsstat med undtagelse af nye medlemsstater for, at fiskerikapaciteten i maskineffekt (kWt) til enhver tid er lig med eller mindre end fiskerikapaciteten pr. 1. januar 2003 (kW03) nedsat med:
a)
den samlede maskineffekt for fartøjer, der er fragået flåden med offentlig støtte ydet efter den 31. december 2002 (kWa)
b)
20 % af den samlede maskineffekt af motorer, der udskiftes med offentlig støtte på betingelse af en effektreduktion (kWr)
c)
35 % af den samlede maskineffekt for fartøjer på 100 GT eller derover, der er tilgået flåden med offentlig støtte ydet efter den 31. december 2002 (kW100).
Hver medlemsstat sørger for, at følgende formel følges:
kWt ≤ kW03 - kWa - 0,2 kWr - 0,35 kW100«
7)
Artikel 7a affattes således:
»Artikel 7a
Overvågning af til- og afgange i de nye medlemsstater
1. I henhold til artikel 13 i forordning (EF) nr. 2371/2002 sørger hver ny medlemsstat for, at fiskerikapaciteten i tonnage (GTt) til enhver tid er lig med eller mindre end fiskerikapaciteten på tiltrædelsesdatoen (GTacc)
a)
nedsat med:
i)
for de nye medlemsstater, der tiltrådte Fællesskabet den 1. maj 2004: 98,5 % af den samlede tonnage for fartøjer, der er fragået flåden med offentlig støtte ydet mellem den dato og den 31. december 2006 (GTa1)
ii)
for hver ny medlemsstat: 96 % af den samlede tonnage for fartøjer, der er fragået flåden med offentlig støtte ydet efter den 31. december 2006 (GTa2)
iii)
for hver ny medlemsstat: 35 % af den samlede tonnage for fartøjer på over 100 GT, der tilgår flåden med offentlig støtte ydet på eller efter tiltrædelsesdatoen (GT100)
b)
og forhøjet med
i)
de samlede tonnageforøgelser, der er indrømmet i henhold til artikel 11, stk. 5, i forordning (EF) nr. 2371/2002 (GTS)
ii)
resultatet af ommålingen af flåden (Δ(GT-GRT)).
Hver ny medlemsstat sørger for, at følgende formel følges:
GTt ≤ GTacc - 0,985 GTa1 - 0,96 GTa2 - 0,35 GT100 + GTS + Δ(GT-GRT)
2. I henhold til artikel 13 i forordning (EF) nr. 2371/2002 sørger hver ny medlemsstat for, at fiskerikapaciteten i maskineffekt (kWt) til enhver tid er lig med eller mindre end fiskerikapaciteten på tiltrædelsesdatoen (kWacc) nedsat med:
a)
den samlede maskineffekt for fartøjer, der er fragået flåden med offentlig støtte ydet på eller efter tiltrædelsesdatoen (kWa)
b)
20 % af den samlede maskineffekt af motorer, der udskiftes med offentlig støtte på betingelse af en effektreduktion (kWr)
c)
35 % af den samlede maskineffekt for fartøjer på 100 GT eller derover, der er tilgået flåden med offentlig støtte ydet på eller efter tiltrædelsesdatoen (kW100).
Hver ny medlemsstat sørger for, at følgende formel følges:
kWt ≤ kWacc - kWa - 0,2 kWr - 0,35 kW100«.
8)
Bilag II ændres som anført i bilag I til nærværende forordning.
9)
Bilag III affattes som angivet i bilag II til nærværende forordning.
Artikel 2
Denne forordning træder i kraft på dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. oktober 2007.

Labels: 7
6